Seba qedînayîşê heqê destpanêdayîşî yê 21 parlamenteranê HDP’yî, 33 fezlekeyê neweyî ameyî amadekerdene û serekîya Meclîsî rê ameyî şirawitene.
Ê parlamenteran ra yewe zî parlamentera HDP’yî ya Colemêrgî Leyla Guven a ke hemverê tecrîdî de grevê vêşanîye de ya.
Hemverê hemserekanê pêroyîyan ê HDP’yî Pervîn Bûldane û Sezaî Temellîyî de zî fezlekeyi ameyî amadekerdene.
Parlamenterê ke derheqê înan de fezlekeyi ameyê amadekerdene: Parlamentera Amedî Salîhe Aydenîze (3), parlamentera Wanî Mûazzez Orhane, parlamenterê Stenbolî Ahmet Şik (2), parlamentera Stenbolê ya CHP'yî Salîha Sera Kadigîl Sutlu, parlamenterê Amedî Mûsa Farisogûllari (2), parlamentera Sêrtî Meral Daniş Beştaşe, parlamentera Mêrdînî Ebrû Gunaye, parlamentera Amedî Dersim Dage, parlamentera Stenbolî Pervîn Bûldane, parlamentera Şirnexî Nûran Îmîre (2), parlamentera Amedî Semra Guzele, parlamentera Colemêrgê Leyla Guvene, parlamenterê Agirîyî Berdan Ozturk (3), parlamenterê Colemêrgî Saît Dede (2), parlamentera Agirîyî Dîrayet Dîlan Taşdemîre, parlamentera Amedî Remziye Tosûne (3), parlamenterê Dîlokî Mahmût Togrûl, parlamenterê Wanî Sezaî Temellî, parlamenterê Wanî Mûrat Sarisaç (2), parlamentera Mûşî Gulîstan Kiliç Koçyîgîte û parlamentera Mêrdînî Pero Dundare.
